L 104/24
FI
Euroopan unionin virallinen lehti
19.4.2023
ON HYVÄKSYNYT TÄMÄN ASETUKSEN:
1 artikla Delegoidun asetuksen (EU) 2020/2015 muutokset Korvataan delegoidun asetuksen (EU) 2020/2015 4 artiklan 1 kohta seuraavasti: ”1.
Asetuksen (EU) N:o 1380/2013 15 artiklan 4 kohdan b alakohdassa säädettyä eloonjäämisasteeseen perustuvaa vapautusta sovelletaan — säilyttämisen vähimmäisviitekokoa pienempään merianturaan (Solea solea), jota pyydetään ICES-alueella 7d kuuden meripeninkulman sisällä rannikosta mutta kartoitettujen kasvualueiden ulkopuolella ovitrooleilla (pyydyskoodit: OTT, OTB, TBS, TBN, TB, PTB, OT, PT ja TX), joiden troolinperän silmäkoko on 80–99 millimetriä, aluksilla, — joiden pituus on enintään 10 metriä ja moottoriteho enintään 221 kilowattia ja — joilla kalastetaan enintään 30 metrin syvyisessä vedessä ja joiden vetoaika on enintään 90 minuuttia; — säilyttämisen vähimmäisviitekokoa pienempään merianturaan (Solea solea), jota pyydetään ICES-alueella 7e kuuden meripeninkulman sisällä rannikosta mutta kartoitettujen kasvualueiden ulkopuolella ovitrooleilla (pyydyskoodi: OTB), joiden troolinperän silmäkoko on 80–99 millimetriä, aluksilla, joiden pituus on alle 12 metriä.”
2 artikla Voimaantulo ja soveltamisaika Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
Sitä sovelletaan 1 päivästä tammikuuta 2023 31 päivään joulukuuta 2023.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 2 päivänä helmikuuta 2023.
Komission puolesta Puheenjohtaja Ursula VON DER LEYEN